บาทแข็งกด “ทองไทย” ลง 100 บ. ทองคำแท่ง หลุด 27,000 บ. ขายออกบาทละ 26,900 บ.
บาทแข็งกด “ทองไทย” ลง 100 ทองคำแท่ง หลุด 27,000 บ. ขายออกบาทละ 26,900 บ. 
บาทแข็งกด “ทองไทย” ลง 100 ทองคำแท่ง หลุด 27,000 บ. ขายออกบาทละ 26,900 บ.
18 พ.ย. 2563

สมาคมค้าทองคำ รายงานราคาทอง (96.5%) วันนี้ (18 พ.ย.63) เมื่อเวลา 09.26 น.ที่ผ่านมา เมื่อเวลา 09.26 น. ปรับลดลง 100 บาท เมื่อเทียบกับประกาศราคาซื้อขายครั้งเดียวเมื่อตอนเปิดตลาดของวันอังคาร (17 พ.ย.) ที่ราคาปรับลดลง 50 บาท ทั้งนี้ เงินบาทยังแข็งค่าเป็นปัจจัยร่วมกดดันทองคำแท่งเปิดตลาดหลุด 27,000 บาท
โดยราคาทองคำแท่งวันนี้ รับซื้ออยู่ที่บาทละ 26,800.00 บาท ขายออกที่ราคาบาทละ 26,900.00 บาท
ทองรูปพรรณ รับซื้ออยู่ที่ราคาบาทละ 26,317.76 บาท ขายออกที่บาทละ 27,400.00 บาท
ราคาทองคำ Spot เช้านี้เคลื่อนไหวที่บริเวณ 1,880 ดอลลาร์ ขณะที่ทองคำโคเม็กซ์ปิดตลาดเมื่อคืนที่ผ่านมาปรับตัวลดลง 2.7 ดอลลาร์ ที่ระดับ 1,885.1 ดอลลาร์ เนื่องจากได้รับแรงกดดันจากการเทขายทำกำไรหลังจากราคาทองคำปรับตัวขึ้นติดต่อกัน 3 วันทำการก่อนหน้านี้ อย่างไรก็ดี ทองคำปรับตัวลงได้ไม่มาก เนื่องจากได้แรงหนุนจากการอ่อนค่าของสกุลเงินดอลลาร์